Dosiahnutie plnoletosti v tomto prípade nie je rozhodujúce pre posúdenie osoby ako dieťaťa (napr. dosiahnutie plnoletosti manželstvom). Dieťaťom sa v zmysle trestného práva spravidla chápe osoba obete trestného činu, nie osoba páchateľa, pretože páchateľ je trestne zodpovedný už dovŕšením 14-ho roku veku a teda po dovŕšení tohto veku sa rozumie "osobou mladistvou", nie dieťaťom. Výnimkou je napr. trestný čin sexuálneho zneužívania podľa § 201a Trestného zákona, ktorý môže spáchať len dospelý páchateľ.
Kto prostredníctvom elektronickej komunikačnej služby navrhne dieťaťu mladšiemu ako pätnásť rokov osobné stretnutie v úmysle spáchať na ňom trestný čin sexuálneho zneužívania alebo trestný čin výroby detskej pornografie, pričom sám nie je dieťaťom, potrestá sa odňatím slobody na šesť mesiacov až tri roky.
§ 201a zákona č. 300/2005 Z. z. (Trestný zákon).
§ 127 ods. 1 zákona č. 300/2005 Z. z. (Trestný zákon).